Πρωτάθλημα πετοσφαίρισης Volleyleague ανδρών 2012-2013

Το πρωτάθλημα Ελλάδας βόλεϊ ανδρών της περιόδου 2012–13 ήταν το 45ο Εθνικό πρωτάθλημα και το 3ο με την επωνυμία Volleyleague. Το πρωτάθλημα ξεκίνησε το Σάββατο, 13 Οκτωβρίου του 2012 με τέσσερις αγώνες και ολοκληρώθηκε το Σάββατο 20 Απριλίου με δύο αγώνες, τους τελευταίους στη σειρά για τις θέσεις 5-6 και στη σειρά του μεγάλου τελικού. Ο Ολυμπιακός επικράτησε στους τελικούς με 3-1 του Παμβοχαϊκού, ο οποίος μετείχε για πρώτη φορά στην ιστορία του σε τελικό στη δεύτερη μόλις συμμετοχή του στο Εθνικό πρωτάθλημα. Ο τίτλος αυτός ήταν ο 26ος στην ιστορία του Ολυμπιακού, και ο 25ος στο πλαίσιο των εθνικών πρωταθλημάτων σε 45 διοργανώσεις. Τον υποβιβασμό στην Α2 εθνική κατηγορία γνώρισαν αγωνιστικά ο Παναθηναϊκός και ο Μίλωνας. Μετά την ολοκλήρωση του πρωταθλήματος ο Ηρακλής αποβλήθηκε από το πρωτάθλημα για χρέη και ακολούθησε το Μίλωνα στην Α2, ενώ ο Παναθηναϊκός παρέμεινε στην Α1.

 Στη Volleyleague της περιόδου 2012−2013 μετείχαν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Volleyleague της περιόδου 2011−2012, περέμειναν στην Πρώτη κατηγορία. Οι ομάδες που κατέλαβαν τις θέσεις 11-12 υποβιβάστηκαν στην Α2 Κατηγορία. Τέλος οι ομάδες που κατέλαβαν τις δύο πρώτες θέσεις της Α2 κατηγορίας για την περίοδο 2011−12, προβιβάστηκαν στη Volleyleague. Συγκεκριμένα την περίοδο 2011−2012: Ομάδες που παρέμειναν στη Volleyleague: Ηρακλής, Φοίνικας Σύρου, Παμβοχαϊκός, Άρης, Ολυμπιακός, Λαμία, ΠΑΟΚ, Εθνικός Αλεξανδρούπολης, Κηφισιά και Παναθηναϊκός. Ομάδες που υποβιβάστηκαν από τη Volleyleague στην Α2: ΕΑ Πατρών, Απόλλων Καλαμαριάς (υποβιβάστηκαν στο τοπικό) Ομάδες που προβιβάστηκαν από την Α2 στη Volleyleague: Νίκη Αιγινίου, Μίλωνας * Στον αγώνα της 12ης αγωνιστικής κόντρα στον Παμβοχαϊκό, οι παίκτες του Μίλωνα αρνήθηκαν να αγωνιστούν λόγω του πρόσφατου χαμού του πετοσφαιριστή Νίκου Σαμαρά. Ο αγώνας κατοχυρώθηκε στον Παμβοχαϊκό στα χαρτιά. Οι ομάδες που κατέλαβαν τις θέσεις 9 έως 11 στην κανονική περίοδο μετείχαν στα Play out για την αποφυγή του υποβιβασμού. Οι τρεις ομάδες μετέφεραν ολόκληρη τη βαθμολογία της κανονικής περιόδου, και αγωνίστηκαν σε μίνι πρωτάθλημα δύο γύρων, σύνολο 4 αγώνων για κάθε ομάδα. Η τελευταία του γκρουπ υποβιβάστηκε στην Α2. Σύμφωνα με τους περιορισμούς αν η διαφορά 9ου−11ου ήταν 10 και άνω βαθμοί και/ή η διαφορά 9ου−10ου ήταν 7 και άνω βαθμοί, τότε ο 9ος θα εξαιρείτο από την διαδικασία των Play out. Εν συνεχεία σε περίπτωση που η διαφορά 10ου−11ου ήταν κάτω από 7 βαθμούς, τότε ο 10ος και ο 11ος θα αναμετρούνταν μεταξύ τους σε τέσσερις αγώνες μεταφέροντας ολόκληρη τη βαθμολογία της κανονικής περιόδου. Αν η διαφορά ήταν 7 και άνω βαθμοί, τότε ο 11ος θα υποβιβαζόταν απευθείας στην Α2. Ο δέκατος Ηρακλής και ο ενδέκατος Παναθηναϊκός τελείωσαν την κανονική περίοδο με διαφορά τριών βαθμών κι έτσι μετέχουν στα play out. Επίσης η ένατη Νίκη τελείωσε την κανονική περίοδο με διαφορά δύο βαθμών από τον Ηρακλή και πέντε βαθμών από τον Παναθηναϊκό, γι΄ αυτό μετέχει και αυτή στα play out. Η Νίκη ξεκίνησε με 25 βαθμούς, ο Ηρακλής με 23 και ο Παναθηναϊκός με 20. Ο Παναθηναϊκός υποβιβάστηκε στην Α2 μετά την ήττα του από τη Νίκη για την 4η αγωνιστική, κι έτσι οι αγώνες της 5ης και της 6ης αγωνιστικής ματαιώθηκαν. Στα Play off για τις θέσεις 5−8 μετείχαν οι ομάδες που κατέλαβαν τις αντίστοιχες θέσεις στην κανονική περίοδο. Στους ημιτελικούς έγιναν μονοί αγώνες στις έδρες των ομάδων που κατέλαβαν τις θέσεις 5 και 6 στην κανονική περίοδο. Στον τελικό για τις θέσεις 5-6, η 5η θέση κρίθηκε στις δύο νίκες. Ο πρώτος αγώνας έγινε στην έδρα της ομάδας με τη χαμηλότερη θέση στην κανονική περίοδο, και οι δύο επόμενοι (αν χρειαζόταν και τρίτος) στην έδρα της ομάδας με την καλύτερη θέση. Οι ηττημένες των ημιτελικών κατατάχθηκαν στην 7η και 8η θέση ανάλογα με τη θέση τους στην κανονική περίοδο. (5) Φοίνικας Σύρου – (6) Άρης (2−0) Οι ομάδες που θα κατέλαβαν τις θέσεις 1 έως 4 στην κανονική περίοδο μετείχαν στα Play off για τις θέσεις 1−4. Οι σειρές κρίθηκαν στις 3 νίκες. Οι δύο πρώτοι αγώνες έγιναν στην έδρα της ομάδας με την καλύτερη κατάταξη στην κανονική περίοδο, οι δύο επόμενοι στην έδρα της ομάδας με την χαμηλότερη θέση, και ο 5ος (αν χρειαζόταν) θα διεξαγόταν ξανά στην έδρα της ομάδας με την καλύτερη κατάταξη. Οι νικητές των ημιτελικών προκρίθηκαν στον τελικό ενώ οι ηττημένοι δεν αγωνίστηκαν σε μικρό τελικό, αλλά κατατάχθηκαν στην 3η και 4η θέση ανάλογα με τη θέση τους στην κανονική περίοδο. (1) Ολυμπιακός – (4) Εθνικός Αλεξανδρούπολης (3−0) (2) Παμβοχαϊκός – (3) ΠΑΟΚ (3−0) (1) Ολυμπιακός – (2) Παμβοχαϊκός (3−1) Η τελική κατάταξη του πρωταθλήματος βγήκε με την ολοκλήρωση των αγώνων στις 20 Απριλίου. Τον υποβιβασμό σε πρώτη φάση γνώρισαν ο Παναθηναϊκός και ο Μίλωνας. Στη συνεδρίαση της ΕΣΑΠ που έλαβε χώρα στις 30 Απριλίου, η τελική κατάταξη δεν επικυρώθηκε , καθώς εκρεμούσε η αποφάση του ΑΣΕΑΔ για την έφεση του Ηρακλή στην απόφαση του Αθλητικού δικαστή να αποβάλλει τον Ηρακλή από το πρωτάθλημα για χρέη. Στις 31 Μαΐου το ΑΣΕΑΔ απέρριψε την έφεση του Ηρακλή, κάτι που σήμανε τον οριστικό υποβιβασμό της ομάδας στην Α2. Την τελευταία διαθέσιμη θέση στην Α1 της περιόδου 2013-14 διεκδίκησαν ο Παναθηναϊκός που αρχικά κατέλαβε την 11η θέση, και η Ορεστιάδα που κατέλαβε την 3η θέση στην Α2. Στις 5 Ιουνίου η ΕΣΑΠ επικύρωσε την κατάταξη, σύμφωνα με την οποία ο Ηρακλής μετά την αποβολή του κατέλαβε τη 12η θέση (από 10ος που είχε τερματίσει αρχικά), ενώ Παναθηναϊκός και Μίλωνας ανέβηκαν κατά μία θέση. Με ψήφους 8 προς 3 από τους εκπροσώπους των ομάδων, αποφασίστηκε η παραμονή του Παναθηναϊκού στην Α1. Ο Παμβοχαϊκός καταλαμβάνοντας τη δεύτερη θέση, κέρδισε μια θέση για το Τσάμπιονς Λιγκ της περιόδου 2013-14, αλλά δε δήλωσε συμμετοχή. Πριν την αποβολή του Ηρακλή οι τελευταίες τρεις θέσεις είχαν ως εξής: 10. Ηρακλής 11. Παναθηναϊκός 12. Μίλων Μπόγιαν Γιορντάνοφ (Ολυμπιακού) Επίσημος ιστότοπος της ΕΣΑΠ Βαθμολογία Αποτελέσματα κανονικής περιόδου Αποτελέσματα play-off 1-4 Αποτελέσματα play-off 5-8 Βαθμολογία play out Αποτελέσματα play out Προκήρυξη πρωταθλήματος ΕΣΑΠ Επίσημος ιστότοπος της ΕΟΠΕ Το πρωτάθλημα στο volleynews.gr Αρχειοθετήθηκε 2013-03-24 στο Wayback Machine.